kardosdrur/scandi-wiki huggingface dataset:
Abdullah Tariki

Abdullah ibn Hamoud Tariki (født 19. marts 1919, død 7. september 1997) (arabisk: عبدالله الطريقي), også kendt som den Røde Sheikh, var en saudiarabisk politiker og embedsmand: Han var den første olieminister i Saudiarabien, og han blev udnævnt af kong Saud ved oprettelsen af stillingen i december 1960 og sad frem til 9. marts 1962. Han var medgrundlægger af Organization of Petroleum Exporting Countries (OPEC) sammen med Venezuelas minister Juan Pablo Pérez Alfonso.

Karriere 
Efter uddannelse i USA vendte Tariki tilbage til Saudi-Arabien, hvor han arbejdede for finansministeriet i Dammam fra maj 1953 til december 1954. Han fungerede som tolk i den første del af sin karriere hos ministeriet. I december 1954 blev Tariki udnævnt som direktør for olie- og mineralafdelingen af finansministeriet.

Tarikis arbejde i ledelsen involverede at behandle statistik over olieproduktionen, som Aramco styrede, og analyser af samme, som han præsenterede for den saudi-arabiske kongefamilie. Taraki var en af de første kritikere af Aramco, da han argumenterede for, at amerikanske selskaber skulle konsultere mere med saudiaraberne om udforskning, udvinding og salg af olien. Han opfordrede til nationalisering af arabisk olie. For at opnå dette mål gik han sammen med Venezuelas mineminister, Juan Pablo Perez Alfonso, stærkt ind for oprettelsen af OPEC, og de endte med at blive medgrundlæggere i september 1960.

Ministeriet for olie og mineralressourcer blev oprettet i Saudi-Arabien i december 1960, og Tariki blev udnævnt som den første olieminister. Tariki sluttede sig til prins Talal bin Abdulazizs lejr, Free Princes Movement, i 1961, og de anklagede kronprins Faisal, den senere kong Faisal, for korruption. Tariki blev en af bevægelsens stærke allierede. Han påstod at have bevis for, at Kamal Adham, der var prins Faisals svoger, fik 2 % i profit fra det arabiske olieselskab, der var blevet grundlagt af Saudi-Arabien og Japan.

Tariki blev fjernet fra sin post som minister af prins Faisal i 1962. Han blev efterfulgt af Ahmed Zaki Yamani som olieminister. Yamani fyrede også Tariki fra Aramcos bestyrelse.

Referencer 

Personer fra Saudi-Arabien
Christoffer Dreyer

Christoffer Dreyer (født 1. maj 1978) er en dansk dokumentarfilminstruktør.

Christoffer Dreyer instruerede i 2006  “En forening i modvind” om Venskabsforeningen Danmark - Den Demokratiske Folkerepublik Koreas kamp for at høre til på den danske venstrefløj.  Han står også bag detektivserien “En detektiv i provinsen”, hvor han åbner et detektivbureau i Gedser. I 2016 kom "Den Sidste Tid" om et ægtepar der venter på jordens undergang. 

I 2018 kom "Lys i Mørke" om konflikterne i et byfornyelsesprojekt i den lille jyske by Mørke. Serien vandt tv-prisen for bedste reportage serie" Mysteriet om Danskeren" om den mystiske mand Kim Andersen og "Jagten på den sidste dinosaur" der beskriver en ekspedition til Congo for at lede efter den nulevende dinosaur Mokele Mbembe. Serien vandt en tv-pris for bedste fakta serie.

I 2020 kom "Hjæp! Vildsvinene kommer" om opførelsen af vildsvinehegnet i sønderjylland.

Filmografi 
 En forening i modvind (2006)
 En fisks lange rejse (2009)
 Verdens værste frisure (2011) (Med Ole Bendtzen)
 En detektiv i provinsen (2012)
 Eliminating danger (2014)
 IED (2015)
 Den sidste tid (2006) 
Lys i Mørke (2018) (Med Ole Bendtzen) 
 Mysteriet om danskeren (2018)
Jagten på den sidste dinosaur (2018) (Med Ole Bendtzen)  
 Hjælp! Vildsvinene kommer (2020) (med Thomas Papapetros)

Eksterne Henvisninger 

 

Filminstruktører fra Danmark
Ouguiya

Ouguiya (tegn: UM; arabisk:  أوقية; ISO-kode: MRU) er Mauretaniens valuta. En ouguiya består af fem khoums. 

Den nuværende ouguiya blev introduceret i 2018, hvor den erstattede den gamle ouguiya, der havde valutakode MRO.

Referencer 

Mauretanien
Møntenheder fra Afrika
Hôtel d'Arbaud-Jouques

Hôtel d'Arbaud-Jouques er et fredet hotel i Aix-en-Provence i Frankrig.

Historie 
Enken efter Jacques Arbaud købte Hôtel de Valbelle-Meyrargues, der ligger til venstre for, i 1695 og hendes søn André-Elzéard d'Arbaud de Jouques (1676-1744) købte Hôtel de Séguiran, der ligger til højre for, nogen tid senere. De blev sammenlagt til et hôtel particulier i 1732: hotel d'Arbaud-Jouques af arkitekten Jean-Baptiste Franque (1683-1758). Hans søn Joseph Charles André d'Arbaud de Jouques (1769-1849) og hans bror har også boet her.

Kong Charles IV af Spanien (1748-1819) besøgte hotellet som gæst i 1812.

Historisk værdi 
Det har været listet som et monument historique siden 1990.

Henvisninger 

Hoteller i Frankrig
Hôtel de Boisgelin (Aix-en-Provence)

Hôtel de Boisgelin er et fredet hôtel particulier i Aix-en-Provence.

Beliggenhed 
Bygningen er beliggende på 11, rue du Quatre Septembre på det Place des Quatre Dauphins, i Quartier Mazarin i Aix-en-Provence.

Historie 
Det blev tegnet af arkitekterne Pierre Pavillon (1612-1670) og Jean-Claude Rambot (1621-1694), og er bygget til Louis Le Blanc de Montespin i 1650. I 1697 blev det købt af Pierre-Joseph Laurens-Brue. Samme år bestilte han arkitekt Laurent Vallon (1652-1724) til at designe en storslået trappe indeni. Det blev senere arvet af de Boisgelin familie.

Bygningen kommer med en gårdsplads og en have. I haven er der et springvand under trækronerne, og dermed altid i skyggen i dagtimerne.

Historisk værdi 
Det har været listet som et monument historique siden 1964.

Henvisninger 

Bouches-du-Rhône
Hoteller
Fredede bygninger
Mano Dayak International Airport

Mano Chuvash International Airport (ICAO er en lufthavn i Agadez i Niger. Den er opkaldt efter Mano Chuvash, en Tuareg leder.

Henvisninger 

Lufthavne
Niger
Katrine Foged Thomsen

Katrine Foged Thomsen (født 29. september 1977 i Viborg) er en dansk konditor, medejer af konditorikæden Grannys House, og siden 2017 dommer i tv-programmet Den store bagedyst.

Historie 
Hun er opvokset mellem Dollerup og Skelhøje ved Dollerup Bakker. Barndommen blev blandt andet brugt hos bedsteforældrene der drev den nærtliggende Niels Bugges Kro. Hun gik i folkeskole i Hald Ege på Hald Ege Skole, og hun blev student fra Viborg Katedralskole.

Foged Thomsen gik på Kunsthåndværkerskolen i Kolding, da ambitionen var at blive kunsthåndværker. Den ambition blev byttet ud med en uddannelse som konditor i Silkeborg. Ét år inde i uddannelsen skulle familien rykke til København, på grund sin ægtefælles arbejde som tv-fotograf for TV 2. Foged Thomsen tog derfor sine sidste tre års læretid ved chefkonditor Jørgen Søgaard hos Kransekagehuset i Ny Østergade.

I 2008 åbnede ægteparret konditoriet og caféen Grannys House på Søborg Hovedgade i Søborg. Det er i dag blevet en kæde med fem lokaliteter i Storkøbenhavn. Kæden har altid givet overskud.

Fra 2017-sæsonen blev Katrine Foged Thomsen og Markus Grigo de nye dommere i tv-programmet Den store bagedyst, hvor de afløste Jan Friis-Mikkelsen og Mette Blomsterberg.

Bibliografi 
 Konditorkager alle kan bage (2019)

Referencer

Eksterne henvisninger 
 Katrine Foged Thomsens profil hos DR
 
 Grannys Houses websted
 

Personer fra Viborg Kommune
Konditorer fra Danmark
Erhvervskvinder
Restauratører fra Danmark
Studenter fra Viborg Katedralskole
Korsvikfjorden

Korsvikfjorden er en fjordarm af Kristiansandsfjorden i Kristiansand kommune i Agder fylke i Norge. Den er 2,5 kilometer lang, og har indløb fra Byfjorden ved Revholmane og går mod  nord mellem Prestøya i vest og Dvergsnes på fastlandet i øst. Odderhei ligger på østsiden af fjorden, sydøst for centrum  i Kristinsand. Helt inderst i fjorden går en smal kile med en lystbådehavn nogle hundrede meter længere ind.

Kilder og henvisninger 

 Webcam Korsvikfjorden

Fjorde i Agder
Kristiansand
Ålefjærfjorden

Ålefjærfjorden er den inderste del af Topdalsfjorden som igen er en gren af Kristiansandsfjorden i Kristiansand kommune i Agder fylke i Norge. 

Fjorden har indløb ved mundingen af Topdalselva og går omkring 6 km mod nord-nordvest til Ålefjær.

Kristiansand Lufthavn, Kjevik ligger på østsiden af fjorden og i syd grænser Ålefjærfjorden til Topdalsfjorden. 

Topdalsfjorden går videre mod syd til Byfjorden syd for selve Kristiansand. På vestsiden ved indløbet til Ålefjærfjorden ligger Justnesøya og Justvik.

Topdalsfjorden som Ålefjærfjorden er en del af er en tærskelfjord. Tærsklen går over fjorden med Varoddbrua syd for Ålefjærfjorden og på grund af stor tilførsel af ferskvand fra både Ålefjærbekken fra Bjåvann inderst i fjorden og Topdalselva har fjorden et ganske lavt saltindhold. Ved store nedbørsmængder kan man regne inderste del af Ålefjærfjorden for brakvand. På grund af lavt saltindhold fryser Ålefjærfjorden ofte  tidligere på vinteren end Topdalsfjorden og isen stopper normalt ved tærsklen ved Varoddbrua hvor saltinnholdet øger og strømmen er stærkere ved tidevandsændinger.

Omtrent midt i Ålefjærfjorden ligger Kvevika hvor forsvaret i 1986 etablerede et våbenlager for blandt andet miner. Forsvarets aktivitet i Kvevika blev afsluttet i 2002, men man kan endnu sejle  ind og se både kaj og tunel-indgangen til det gamle anlæg.

Tidligt i 1900-tallet blev der drevet tømmerflådning i fjorden. Tømmer blev fragtet med tovbane til Hunsfos fabrikker i Vennesla. Ålefjær kaj bliver i  folkemunde bare kaldt for "Taubanen" til trods for at der ikke har været drevet tovbane der siden 1963

Kilder og henvisninger 

Fjorde i Agder
Kristiansand
CHEFF records

CHEFF Records er et dansk pladeselskab, der udgiver materiale indenfor dansk rap, dancehall og hiphop.

Selskabet står bag udgivelser med bl.a. KIDD, TopGunn, Klumben, Raske Penge og Sukker Lyn. 

Efter en længere pause annoncerede de i 2021 deres comeback. 

Pladeselskaber fra Danmark
K.H. Würtz

K. H. Würtz er en keramikvirksomhed, der ligger i Hatting i Jylland. Virksomheden er drevet af Kasper Heie Würtz og hans far, Aage Würtz. K. H. Würtz har designet keramik til bl.a. gourmetrestauranter i Danmark og internationalt. Bl.a. Noma og Geranium. Virksomheden havde i 2022 et overskud på 7,2 mio. kr. og i 2021 et overskud på 0,8 mio. kr.

Historie og nøglepersoner 
I begyndelsen af 2000erne startede Aage og Kasper Würtz et keramikværksted op. Værkstedet fik sit store gennembrud da Noma begyndte at anvende deres service i 2006.

Aage Würtz startede som keramiker i 1970'erne og blev inspireret og påvirket af Bernard Leachs Studio pottery-bevægelse, som et håndlavet alternativ til masseproduktion.

Kasper Würtz har lært sig keramikhåndværket (uddannet i dansk litteratur) og står i dag for K.H. Würtzs forbindelse til kokke og restauranter om at udvikle specialdesignet bordservice. Kasper er, på nuværende tidspunkt, ejer af K. H. Würtz.

Retssager

Mod Christian Bitz 
Virksomheden var i 2016 involveret i en meget omtalt retssag angående mulig kopiering af deres design.

I 2016 lancerede Christian Bitz et spisestel. Det fik K. H. Würtz til at lægge sag an mod Bitz' grossist F&H A/S. Sagen endte med at Bitz blev dømt for at kopiere Würtz' keramik.

Mod Coop 
COOP anvendte fra 2012 K. H. Würtz service, tallerkener og skåle som regi/baggrund på emballage uden tilladelse. 18. december 2018 afgjorde Højesteret, at K. H. Würtzs keramik er beskyttet af ophavsret. Dommen er principiel da Højesteret i samme sag afgjorde, at der ikke er kutyme for brug som regi, der begrænser en designers rettigheder.

Referencer

Eksterne henvisninger 
 
 

Keramiske virksomheder i Danmark
Keramikere fra Danmark
Designere fra Danmark
Naturpark Nissum Fjord

Naturpark Nissum Fjord blev oprettet som pilotprojekt på opfordring fra Nissum Fjord Netværket i maj 2016. Naturparken strækker sig over 22.670 ha omkring Nissum Fjord og er den tredje største naturpark i Danmark. Naturparken blev godkendt af Friluftsrådet 12. december 2018.

Kilder

Eksterne henvisninger 
 naturparknissumfjord.dk
 Kort over Naturparken 

Nissum Fjord
Lemvig Kommunes geografi
Etableret i 2018
Johan Peter Noack

Johan Peter Noack (født 14. oktober 1943 i Aarhus, død 20. december 2021) var en dansk historiker og forfatter, der var Danmarks rigsarkivar 1992-2009.

Baggrund 

Han var søn af teolog, professor og rektor Bent Noack og Margrethe Hørlück (1914-1969). Efter endt militærtjeneste, under hvilken han opnåede rang af løjtnant, blev Noack i 1970 cand.mag. i historie og russisk fra Aarhus Universitet og derefter videnskabelig medarbejder samme sted. Han arbejdede ved Historisk Institut som docent og sidenhen lektor med Nord- og Sydslesvigs nyere historie samt Sovjetunionens historie. I 1987 blev han leder af Institut for Grænseregionsforskning i Aabenraa og i 1989 dr.phil. med afhandlingen Det danske mindretal i Sydslesvig 1920-45.

Han var fra stiftelsen i 1987 medlem af Kulturværdiudvalget, der skal sikre umistelige kulturskatte inden for Danmarks grænser, og indtrådte i 20. maj 1992 i Det kongelige danske Selskab for Fædrelandets Historie.

Noack udgav i 2014 bogen Da Danmark blev Danmark, der er et opgør med den traditionelle opfattelse af krigen i 1864.

Omdannelse af Statens Arkiver 

I 1992 blev Noack udnævnt til rigsarkivar og kom dermed til at stå i spidsen for at omdanne det daværende Statens Arkiver (siden Rigsarkivet) til en styrelse, der skulle hjælpe den statslige forvaltning med at håndtere dens elektroniske arkivalier og sikre muligheden for kassation af ikke-bevaringsværdige arkivalier. Samtidig blev særligt forskernes adgang til arkivalierne forbedret, og arkivernes egen forskning styrket. Han var rigsarkivar under it-revolutionen, der vendte op og ned på arkivernes verden, og sammenlignede selv omstillingen til det digitale samfund med overgangen fra lertavler til papyrus. Efter 17 år fratrådte Noack stillingen i 2009 og blev afløst af Asbjørn Hellum.

Forfatterskab 
 Det tyske mindretal i Nordslesvig under besættelsen. København: Munksgaard, 1974. .
 Den stalinistiske revolution. Hovedtræk af det sovjetiske samfunds politisk-økonomiske udvikling 1921-1953. 2 bind. København: Berlingske Forlag, 1976. .
 Det danske mindretal i Sydslesvig 1920-1945. 2 bind. Aabenraa: Institut for Grænseregionsforskning, 1989.  og .
 Det sydslesvigske grænsespørgsmål 1945-1947. 2 bind. Aabenraa: Institut for Grænseregionsforskning i samarbejde med Dansk Politik Under Forandring, 1991.  og .
 (red.) Danmark, Norden og NATO 1948-1962. I samarbejde med Carsten Due-Nielsen og Nikolaj Petersen. København: Jurist- og Økonomforbundets Forlag, 1991. .
 Arkiver og kulturhistoriske museer. Aarhus: Klim, 1995. .
 Det danske mindretal i Sydslesvig 1948-1955. 2 bind. Aabenraa: Institut for Grænseregionsforskning, 1997.  og .
 Da Danmark blev Danmark. Fortællinger af forhistorien til 1864. København: Gyldendal, 2014. .
 Nationalt tilhørsforhold i Nordslesvig. Resultater fra en interviewundersøgelse. I samarbejde med Jørgen Elklit og Ole Tonsgaard. Aarhus: Det lærde Selskab, 1978. .

Referencer 

Personer fra Aarhus
Historikere fra Danmark
Dansksprogede forfattere fra Danmark
Rigsarkivarer fra Danmark
Personer i Kraks Blå Bog (afdøde)
2018 VG18

2018 VG18 er en dværgplanet i vores solsystem, der blev opdaget i 2018 af et internationalt hold af astronomer. Den har fået kælenavnet "Farout" ("Langt Ude") af forskerne.

Planeten befinder sig i en astronomisk afstand på 120 AU. Til sammenligning befinder Pluto sig 34 AU væk.

Referencer 
 
Dværgplaneter
Castello dell'Imperatore

Castello dell'Imperatore er en borg i Prato i Toscana, Italien. Der blev bygget på fæstningen mellem 1237 og 1247 af Riccardo da Lentini til den tyskromerske kejser Frederik 2. oven på en tidligere fæstning, hvoraf to tårne fortsat eksisterer. Da Frederik 2. døde blev byggeriet stoppet, og de indre dele af borgen blev derfor aldrig færdiggjort. Fæstningen fremstår derfor udelukkende som en mure med tårne og krenelering.

Under det fascistiske styre i landet blev murene delvist ødelagt. Arbejdet med at rekonstruere borgen er i gang. Fæstningen er åben for offentligheden, og det er muligt at komme op i det ene tårn.

Se også 
 Borge og slotte i Italien

Referencer

Eksterne henvisninger 

Castello dell'Imperatore
English language website about Castello Dell'Imperatore

Prato
Slotte i Italien
Institut for Grænseregionsforskning

Institut for Grænseregionsforskning (forkortet IFG) var en dansk sektorforskningsinstitution ved Syddansk Universitet, hvis formål var at forske og undervise i livsvilkår og historie for flertal og mindretal i europæiske grænseområder.

Historie 
Instituttet blev oprettet i Aabenraa i 1976 af det daværnde Sønderjyllands Amt og Undervisningsministeriet efter en ide af historiker Troels Fink. I 2004 blev instituttet en del af Syddansk Universitet og flyttede i 2007 til kulturhuset Alsion i Sønderborg, hvor det fortsatte med at have sæde, indtil besparelser på i alt 30 mio. DKK forårsagede afskedigelsen af 31 medarbejdere og instituttets nedlæggelse som selvstændig institution i 2015. Forskningsmiljøet blev tilknyttet Institut for Statskundskab i Odense. Generalsekretær i det tyske mindretal, Uwe Jessen, mente, at det var en svækkelse af grænseregionen, Syddansk Universitet i Sønderborg og forskningen i mindretallene.

I 2016 blev Center for Grænseregionsforskning oprettet ved Institut for Statskundskab i Odense. Centeret ledes af tidligere forskningsleder ved Institut for Grænseregionsforskning, professor Steen Bo Frandsen, og dets forskning ligger i forlængelse af den tradition, som blev skabt af instituttet.

Opgaver 
Oprindeligt havde instituttet til opgave at forske i de europæiske grænseregioner, det grænseoverskridende samarbejde og udviklingen ved den dansk-tyske grænse. Efter fusionen med Syddansk Universitet ændredes formålsbeskrivelsen til at forske og undervise i livsvilkår og historie for flertal og mindretal i europæiske grænseområder med en særlig forskningsforpligtelse over for det tyske mindretal i Sønderjylland.

Centralt på instituttet stod også forskning og undervisning i erhvervs- og regionaløkonomi, samt -udvikling, herunder grænseoverskridende samarbejde og grænsehandel, og deltagelse i internationale forskningsnetværk, samarbejde med det regionale erhvervsliv og udgivelsen af det Populærvidenskabelige tidsskrift Pluk, der præsenterede og fortsat præsenterer resultaterne fra forskningen i Sønderjylland.

Instituttet forskede især inden for problemstillinger vedrørende den dansk-tyske grænseregion og de europæiske grænseregioner generelt, og dets forskerstab var tværvidenskabeligt sammensat og dækkede både humanistiske og samfundsvidenskabelige fag. Instituttet blev landskendt for Susanne Bygvrås undersøgelser af omfanget af den dansk-tyske grænsehandel i 1980'erne.

Kilder 

Etableret i 1976
Sektorforskningsinstitutter
Grænseregionsforskning, Institut for
Ophørt i 2015
Kvåsefjorden

Kvåsefjorden er en 8 km lang fjord som danner den ydre fylkesgrænse mellem de tidligere Aust-Agder og Vest-Agder fylker, nu samlet i Agder i det sydlige Norge. Den danner også dele av grænsen mellem kommunerne Lillesand og Kristiansand. Fjorden har indløb fra Skagerrak ved Meholmen og går hovedsagelig mod nord ind i landet.

Yderst på østsiden ligger Ytre og Indre Ulvøya og Ulvøysund, som bliver regnet som det vestlige startpunkt for Blindleia, som er den indre sejlrute langs kysten af Lillesand. Mellem Indre Ulvøya og fastlandet ligger Indresund. Lidt længere mod nord ligger den kilometerlange bugt Hæstaddybningen. 

Yderst på vestsiden af Kvåsefjorden ligger Torsøya, og der går Stanggapet videre mod vest til Randøysund. Lidt længere mod nord ligger Kvarnesfjorden, den eneste sidefjord til Kvåsefjorden med en læengde på 2,5 km. Den er meget smal, ned til kun cirka 5 meter, og bliver krydset af fylkesvei 3. 

Vest for Hæstaddybningen smalner fjorden ind til cirka 200–250 meter, og her ligger Malløya midt i fjorden. Efter cirka en kilometer bliver fjorden bredere igen, og her i den indre del ligger der tre større holme: Lamholmen, Saltholmen (den største med en længde på 300 meter) og Eidjordsholmen. 

Der har været tale om at bygge en kanal fra bunden af Kvåsefjorden over en 300 meter lang landtange  til bunden af Årneskilen i Isefjærfjorden. Dette vil forlænge Blindleia og skærme sejlerne fra overfarten over den til tider vejrudsatte Kvåsefjorden.

Kilder og henvisninger

Fjorde i Agder

Lillesand
Kristiansand
Søren Eliasen Holm

Søren Eliasen Holm (født 1777 i Sønder Hygum], død 25. marts 1840 i Øster Løgum Sogn) var en dansk kartograf. 

Holm var skoleholder i Øster Løgum.

Værker 
Foruden "Generalkort over Kongeriget Dannemark" i 1811, udgav han i 1819-1820 "Skoleatlas over Slesvig", bestående af seks kort: 

 Kort over Hertugdømmet Slesvig (1819)
 Kort over Tönder Amt og Flensborg Amt (1820)
 Kort over Haderslev, Apenrade og Lÿgumkloster Amt
 Kort over Als og Sundevit
 Kort over Bredsted og Husum Amt
 Kort over Gottorf Amt

I 1829 udkom "Samling af 50 smaae Landkort i Traesnit til Brug for Skolerne paa Landet".

Kildehenvisninger 
 Hans Hejselbjerg Paulsen i Sønderjyske Aarbøger 1936: "Oplysningstiden i Hertugdømmerne", s. 174-175
 Skolealtas på Europeana

Kartografer fra Danmark
Isefjærfjorden

Isefjærfjorden er en fjord i Lillesand kommune i Agder fylke i Norge. Den går fra Knabesund ved Bliksfjorden nord for Gamle Hellesund og cirka 5 kilometer ind i landet til Isefjær, i hovedsageligt i nordvestlig retning. Fjorden har flere sidearme: Kjøstvedtkilen, Årsneskilen, Øreslandskilen og Kjerkekilen.

Fra Kjerkekilen fik fjorden ny forbindelse til Blindleia da Kassenkanalen blev åbnet i 1995. Inderst i fjorden ligger Isefjærleiren som er et af kun tre feriesteder for naturister i Norge. Stedet er blandt andet kendt for sine høje badetemperaturer om sommeren.

Kilder og henvisninger

Lillesand
Fjorde i Agder
Golden League 2018/19 (kvinder, runde 3)

Golden League 2019 er den tredje udgave af Golden League-sæsonen 2018-19. Den bliver spillet i Frankrig, fra den 21.-24 Marts 2019. Det er i alt tre turneringer der udgør Golden League. Både Danmark, Norge og Frankrig deltager som sagt ved turneringen.

Spillesteder

Resultater

Topscorer 
Pr. 24. marts 2019.

2019 (kvinder)
Håndbold i 2018
Håndbold i 2019
Burg Eltz

Burg Eltz er et middelalderligt slot fra 1100-tallet, der ligger i bakkerne over floden Mosel mellem Koblenz og Trier i det vestlige Tyskland: Det er stadig ejet af den same gren af Eltz-familien, som boede der i 1100-tallet for 33 generationer siden. Burg Eltz er sammen med Schloss Bürresheim og Burg Lissingen de eneste fæstninger på den vestlige bred af Rhinen i Rheinland-Pfalz, der aldrig er blevet ødelagt.

Eksterne henvisninger 

 Burg Eltz official site
 Photos & history of Eltz castle 

Slotte i Rheinland-Pfalz
Kaldvellfjorden

Kaldvellfjorden er en lille fjord på grænsen mellem kommunerne Grimstad og Lillesand, lige øst for selve Lillesand i Agder fylke i Norge. Fjorden har indløb vest for Auesøya og går mod  nord til landsbyen Helldal, hvor den drejer mod nordøst. Den inderste del af fjorden hedder bare Kilen og er cirka en kilometer lang.

Det specielt smalle indløb til Kilen bliver krydset af Svennevig bro som før var en del af Europavej 18 mellem Lillesand og Grimstad, vejen hedder nu fylkesvej 420. 

Totalt har Kaldvellfjorden en længde på cirka 6 kilometer.

Kilder og henvisninger

Fjorde i Agder
Grimstad
Lillesand
Tjornokozyntsi-borgen

Tjornokozyntsi-borgen er ruinen af en befæstet bygning, der blev opført i slutningen af 1300-tallet eller begyndelsen af 1400-tallet nær landsbyen Tjornokozyntsi i Kamjanets-Podilskij rajon i Khmelnytskyj oblast, Ukraine. Fra midten af 1400-tallet til slutningen af 1700-tallet fungerede borgen som sommerresidens for de romersk-katolske biskopper i Kamjanets.

I 1500-tallet blev borgen to gange ødelagt af tatarer, og i 1674 hærgede tyrkerne den. I 1795 kom borgen under den russiske stat.

Borgen var omgivet af en voldgrav og bestod af en gammel og en nyere del, der var adskilt af en mur med en port. Det havde fire tårne, men der er kun bevaret dele af to af disse.

Bygninger, konstruktioner og anlæg i Ukraine
Rujm el-Hiri

Rujm el-Hiri (, Rujm al-Hīrī;  Gilgal Refā'īm eller Rogem Hiri) er et gammel megalit-monument, der består af koncentriske cirkler af sten med engravhøj i midten. Den ligger i den del af Golanhøjderne, som Israel har besat, omkring 16 km øst for Genesaret sø, i midten på et stort plateau, der er dækket af tusindvis af dysser.

Referencer

Eksterne henvisninger 

 Following Nature's Signpoints, Geographical magazine 
 The wheel of giants, Jerusalem post
 GoogleEarth placemark of Rujem el-Hiri Monument

Syrien